Daniel Nannskog

Daniel Paul Gustav Nannskog (født 22. mai 1974) er en svensk tidligere fotballspiller. Han spilte vanligvis spiss. Han var ekspertkommentator for TV 2 til 2014, og har samme rolle for den svenske TV-kanalen SVT siden 2012.

Han ble hentet fra kinesiske Sichuan Guancheng FC til Stabæk Fotball foran 2005-sesongen. Dette året scoret han 27 mål på 29 seriekamper, ble toppscorer i 1. divisjon og bidro dermed stort til at Stabæk vant divisjonen og rykket opp til Tippeligaen. Han ble også toppscorer i Tippeligaen i 2006 med 19 mål. Den 29. september 2008 scoret han sitt 99. og 100. mål for Stabæk i kampen mot Molde FK i en kamp som til slutt endte 4-0 på Nadderud. Etter 2010-sesongen la han opp og gikk inn i en trenerrolle i klubben.

Tidligere, før Sichuan Guangcheng, spilte han for Djurgårdens IF Fotboll og Landskrona BoIS i Sverige.

Meritter 
 Toppscorer i Superettan med 21 mål mens han spilte i Landskrona. (2001)
 Toppscorer i Adeccoligaen mens han spilte for Stabæk. (2005)
 Toppscorer i Tippeligaen mens han spilte for Stabæk. (2006 og 2008)
 Norsk seriemester med Stabæk. (2008)

Referanser

Eksterne lenker 
 
 
 
 

Svenske fotballspillere
Fotballspillere for Malmö FF
Fotballspillere for Djurgårdens IF
Fotballspillere for Assyriska FF
Fotballspillere for Landskrona BoIS
Fotballspillere for Sichuan Guancheng
Fotballspillere for Stabæk Fotball
Toppscorere i Eliteserien i fotball for menn
Vinnere av Kniksenprisen
Personer fra Helsingborg
Utenlandske fotballspillere i Norge
Ekspertkommentatorer (sport)